አንድ የእስራኤል ወታደር በንፁሃን የፍልስጤም ዜጎች ላይ በድብቅ ጥቃት እያደረሰ ነው ተባለ
አንድ እስራኤላዊ ወታደር በጋዛ አካባቢ በተሰበሰቡ ንፁሃን የፍልስጤ ዜጎች ላይ በድብቅ ጥቃት እያደረሰ እንደሆነ ተገለጿል፡፡እስራኤል ባልታጠቁ ፍልስጤማዊያን ላይ ስታደርስ የነበረዉን ግልፅ የሆነ ጥቃት በድምፅ ማፈኛ የታገዙ ወይም በስናይፐር ወታደሮቿ እያጠቁ እንደሚገኙ ነው የተገለጸው፡፡በአንድ የእስራኤል ወታደር በተተኮሰ ጥይት ሌላው ፍልስጤማዊ ተመቶ ሲወድቅ የሚያሳይ የቪዲዮ ምስል መለቀቁን ተከትሎ እስራኤል ክሱን እያስተባበለች ትገኛለች፡፡ከሩቅ በስናይፐር ተመቶ የሚወድቅ ፍልስጤማዊን የሚያሳየው ይህ የቪዲዮ ምስል ከዚህ ቀደም ከፍልስጤም ጋር በነበረው ጦርነት የተቀረፀ ነው ስትል እስራኤል እያስተባበለች ትገኛለች፡፡አሁን እስራኤል እየወሰደች ባለችው ድብቅ እርምጃ በርካታ ፍልስጤማዊያን እየተገደሉ እና እየቆሰሉ እንደሚገኙ የፍልስጤም ጤና ጥበቃ ሚኒስቴር አስተወቋል፡፡የእስራኤል ወታደር በጋዛ እና በእስራኤል ድንበር አካባቢ ከተሰበሰቡት በአንዱ ወጣት ላይ ሲተኮስ እና ሲወድቅ የሚያሳይ ቪዲዮ የእስራኤልን ቴሌቪዢንን ጨምሮ በተለያዩ የማህበራዊ ድህረ ገፆች ላይ ተሰራጭቷል፡፡ከዚህም በተጨማሪ ወታደሮቹ ለመተኮስ የእርስ በእርስ ንግግር ሲያደርጉ ጭምር እየተሰማ እንደሚገኝ ነው የተገለፀው፡፡ ምንም እንኳ እስራኤል እያስተባበለለች ብትገኝም፡፡እስካሁን በድምፅ ማፈኛ ተገደሉ ለተባሉ ግለሰቦችም የተባበሩት መንግስታት እና የአዉሮፓ ህብረት አጣሪ ቡድን ወደስፍራው በመላክ ለማጣራት መዘጋጀቱን አስታወቋል፡፡እስራኤል በበኩሏ ይህን አለማድረጓን ገልፃ ፍልስጤማዊያን ይህን እንዲያደርጉ እያገዘ የሚገኘው ሃማስ ነው በማለት ክሷን እያቀረበች ትገኛለች፡፡/ዘጋርዲያን/